Sinsinnati metrosu
Sinsinnati metrosu (ing. Cincinnati Subway) — Amerika Birləşmiş Ştatlarının Ohayo ştatının Sinsinnati şəhərində XX əsrin əvvələrində tikilməyə başlanılmış ancaq, Böyük böhran və nəzərdə tutulmamış yüksək xərclər səbəbindən tikintisi yarımçıq saxlanılmış yeraltı metro sistemi. Xəttlərin uzunluğunun cəmisi 2 mil olmasına baxmayaraq, Sinsinnati metrosu, Amerika Birləşmiş Ştatlarında tikintisi yarımçıq saxlanılmış ən böyük nəqliyyat layihəsi hesab olunur. 1928-ci ildə metro xəttinin tikintisi tamamilə ləğv edilmişdir və həmin tarixdən etibarən tikinti ilə bağlı heç bir yenilik yoxdur.